Forever Hotel @ Centurion | Resensies
Forever Hotel @ Centurion: Hooffoto's
Forever Hotel @ Centurion: Standard Room
Forever Hotel @ Centurion: Family Room
Forever Hotel @ Centurion: Twin Room
4.2 uit 5van 10 resensies vir Forever Hotel @ Centurion
Lydia D - Okt 2019
Gemaklik, sentraal met vriendelike diens, vriendelike personeel en baie netjies.
Die verblyf by Forever Hotel @ Centurion was baie gerieflik, heerlik, rustig, alles wat ek nodig het. Die kamers is pragtig uitgerig, badkamers heerlik en groot. Beddegoed netjies. Net groot genoeg vir wat ons nodig gehad het. Restaurant fantasties, kos heerlik en so ook die kuierplek buite. Die tuine is natuurlik iets vir die oog en so ook die lekker swembad. Alles in een pakkie.
Forever Hotel @ Centurion's terugvoer
Goeie middag Lydia,
Baie dankie vir die wondelike terugvoering! Ons geniet dit baie om julle by ons pragtige hotel te akkommodeer. Ons sien uit na julle volgende kuier by ons!
Forever Hotel @ Centurion Bestuurspan
Thuanitha P - Okt 2019
Dis voorwaar 'n pragtige hotel.
Die hotel is baie mooi met goeie kwaliteit beddens linne en handdoeke. Die kamers en badkamer was mooi skoon, die ontbyt was heerlik, geurig voorberei en 'n groot verskeidenheid om van te kies. Ongelukkig laat die sentrale lugversorging die hotel in die steek. Ons het vreeslik warm gekry, al was die eenheid teen die muur en die afstandbeheer op 18 grade gestel.
Goeie middag Thuanita, baie dankie vir die wonderlike terugvoering oor julle ervaaring by ons pragtige hotel. Ons is bly dat julle van die kamers en die ontbyt gehou het. Ons lugversorging is so twee jaar terug nuut geinstaleer, die eenhede is baie sterk omdat dit elk op hulle eie eenheid loop. Ons het elke dag 'n bestuurder en nutsman aan diens wat ons gaste met enige probleme of navrae help. Ons sien uit daarna om u en u gesin weer terug te verwelkom by ons hotel!
Gerrie V - Jun 2019
Die restaurant was 'n aangename verrassing!
Kamer se mat vuil, maar die ontbyt het definitief opgemaak!
Baie dankie vir u terugvoer na u verblyf by ons pragtige hotel.
Ons is baie opgewonde omdat ons in die proses om al die matte in die hotel te vervang. Die matte in die kamers word met die mooiste houtvloere vervang en die matte in die gange word alles met nuwe matte vervang.
Ons sien uit daarna om u en u familie terug te verwelkom by ons hotel, sodat u die nuwe kamers ten volle kan geniet.
Dave M - Feb 2018
Was baie gelukkig met ons verblyf.
All ons vereistes was voldoen toe ons by die hotel gebly het.
Elsabe K - Jul 2016
Nagrus versteur deur tussendeur (inter leading) wat al die geluide laat deurkom.
Hotel word hoofsaaklik gebruik vir konferensie. Daar was drie groepe terwyl ons oornag het op pad na KNP. Gange van hotel baie besig.
Bricks V - Mei 2016
Baie goeie verblyf en was redelik tevrede.
Baie goeie geboue, dit alleen trek enige reisiger en besigheidsman. Kliëntediens uitstekend geen fout en dit bo verwagting vir die betaling, Laat jou baie tuis voel vanaf jy inry by sekuriteit is dit van hoogstaande gehalte en so ook by ontvangs, onmiddellik 'n baie goeie gevoel en waardigheid. Waarde vir geld baie naby aan nie voldoende. Matte in gange moet vervang of reggemaak word (oudmodies en pas nie by hotel se buitekant nie). Matte begin rafel by inlegsels en standaard op die oog af nie meer volgens kleur. Alle houtwerk goed versorg. Kamers in goeie gehalte beddegoed van absolute hoë gehalte. Stortdeur nie in werkende toestand in kamer 124 nie. Stort lek deur na toilet se kant en daarom onnodige vloer handdoek gebruik. Stortkoppe is oudmodies (Asb. dit kan vervang word met baie min geld om dit net van ander gehalte te laat lyk). Wasbakke bietjie klein vir pak plek as jy badkamer goedjies moet uitpak. Die kamer en alle deure aan kamers. Ysterraam-deure is oudmodies dit bestaan nie meer nie, verf kan 'n ding net so mooi laat lyk. Deurhandvatsels: ons het met dit op plaas groot geword (vervang dit). Alle houtwerk is in plek julle kan gerus bietjie argitrawe probeer indien julle vind die koste is te veel om deurrame te vervang. Laaste punt: Ek dink Forever Hotel is nie die enigste hotel wat deure sluit met 'n sleutel. Let wel, dis 'n hotel nie 'n gastehuis nie. Ek hoop u vind al die bogenoemde in 'n goeie lig en terugvoer, ek sal nog steeds by Hotel inboek en dit oor pure diens, die fynere dinge is waarna reisigers begin kyk en aan gewoond raak, moenie agterbly oor klein onbenullighede nie, beweeg aan. Die area is onvervangbaar vir hierdie Hotel en glo hy kan nog beter en meer kliënte gelukkig hou.
Abraham B - Sep 2015
Lekker, maar skoonmaakdienste kort aandag!
Oor die algemeen was dit 'n goeie ervaring. Vriendelike personeel. Heerlike ontbyt en baie vriendelike kelner. Die kamer was ook lekker, maar matte vuil en nie gesuig nie. Badkamervloer ook nie uitgevee nie en oral het klein papiertjies en goed gelê. Dit is die tweede keer wat ek by 'n Forever Hotel bly en altwee kere was ek teleurgesteld in hoe skoon die kamer was!
Baie dankie vir u eerlike terugvoering, dit word opreg waardeer. Die terugvoering van ons gaste is die enigste werklike maatstaf as dit kom by die diens wat ons lewer. Ons is bewus daarvan dat die skoonmaak dienste aandag kort en verseker u dat daar aan hierdie saak gewerk word.
Ons is seker dat u 'n groot verskil sal kan beleef die volgende keer wat u ons pragtige hotel besoek.
Derick V - Feb 2015
Ons het een aand daar oorgeslaap.
Dit was baie lekker en skoon. Die verblyf is bietjie duur vir dit wat jy kry. Ons kamer se lugversorging wou nie werk nie en moes dit rapporteer. Hulle het ons verskuif na ander kamer, sy lugversorging het gewerk, maar hy was aan die pad se kant en het taamlik verkeer geraas gehad. Hy was ook kleiner as ons eerste kamer, en ons eerste kamer het ook 'n mooi uitsig oor die swembad gehad. Die ervaring was bietjie teleurstellend.
Christo C - Jul 2014
Baie goeie diens!
Vriendelik, gasvry, netjies! Baie, baie dankie!
Hannes U - Jun 2014
Dit was baie lekker en rustig. Lekker geslaap!
Die personeel was vriendelik. Ontbyt was lekker. Ons het lekker geslaap. Alles was mooi in plek.
Vanaf R1 955
Kapasiteit: 48 persone
Adres: Hoek van Basden- & Rabie-straat, Centurion, Pretoria, 0046, Gauteng
https://travelground.imgix.net/AAEAAQAAAAAAAAAAAAAAJGI1Y2I5MTY2LWU0ZDktNDM4ZC1iMjkzLTdlMDExYmI5M2I4Yg?w=1440&h=960&fit=crop&auto=format Vanaf R1 955 per nag (vir 2 persone) 10 5 1 5 C/o Basden & Rabie Street Centurion 0046 Gauteng 086 999 0018 15:00-22:00 11:00 -25.834661438795 28.194029757672